hu hu hu hu hu hu hu hu hu hu hu hu hu hu hu hu hu hu hu sl hu hu hu hu hu hu hu hu hu hu hu hu hu hu hu hu hu hu hu hu hu hu hu hu nl hu hu hu hu hu hu hu hu hu hu hu hu
Szabó András (hegedűs) – Wikipédia
Ez a szócikk a hegedűsről szól. Hasonló címmel lásd még: Szabó András (egyértelműsítő lap).
Szabó András (Dunaújváros, 1952–) magyar zenész. Elsősorban hegedűn, gitáron játszik, de több zenekarban közreműködik énekhanggal és billentyűs hangszereken is.
1957 óta hegedül, 1965 óta gitározik, illetve ebben az évben költözött Budapestre is. 1971-ben érettségizett, 1975-ig a Bánki Donát Műszaki Főiskolára járt.
Népzenei pályafutását 1973-ban kezdte a Vízöntő tagjaként, miközben a Bihari János Táncegyüttest is kísérte.
1974-ben három zenésztársával kiváltak és előbb az Orfeo zenei/képzőművészeti/színházi csoporttal összeolvadva Kolinda néven dolgoztak tovább, majd 1975-ben megalapították a Gépfolklór zenekart. Ebben, az első formációjában (Tzortzoglou Jorgosz, Balázs János, Szabó András) 1978-ig dolgoztak együtt. 1975-ben megnyerték a Székesfehérvári Fiatal Dalosok Találkozóját. A zenekar később új formációval (Cziránku Sándor, Szemes László, Donászy Tibor, Tzortzoglou Jorgosz és Szabó András) és egy koncepcióváltással (az elektromos gitárokkal a folk-rock hangzás került előtérbe) 1982-84 között, a Honvéd Együttesben szerveződött újjá. Ebben az időszakban készült el a Barbaro című műsoros kazetta, később pedig ugyanezzel a névvel egy 25 perces tv-klip. Majd a csapat újra feloszlott.
Zeneszerzőként közreműködött Tarr Béla Szabadgyalog című filmjében (1981) - amiben főszerepet is játszott -, majd a Macbeth című tévéfilmjében (1982). Több filmnél statisztált is.
1987-95-ig a Honvéd Művészegyüttes tagja volt, a volt Hegedős zenekar zenészeként, ahol népzenei téren tovább fejlődhetett.
1994-ben alakult újjá ismét a Gépfolklór zenekar. Azóta - ugyan több átalakulás is volt de - folyamatosan koncertezik az együttessel és több albumuk is megjelent. Szinte kizárólag saját dalokat játszanak.
1995 óta állandó vendég a Republic együttes lemezein és koncertjein (melyeken elsősorban hegedűn, de billentyűs hangszereken, akusztikus gitáron is közreműködik). Itt kapta a „nyolcadik Republic”, a „Bundás” és a „Kossuth-díjas Érdemes Művész” beceneveket.
Gépfolklór együttes hivatalos honlapja - tagok
Az Orfeo zenekar a róluk készült dokumentumfilm honlapján
Marton László Távolodó: Narancs-ásatás: Szerelem - Kolinda, 1977-1997, MagyarNarancs 1997/51. (12. 18.)
IMDB adatbázis: Szabó András (színész, zeneszerző)
Bogdán Éva: Republic: Pozitív élmények sorozat - Pesti Zsibongó, Kultur-dzsem rovat 2010.03.16.
A Republic együttes hivatalos honlapja Discigráfia
↑ a b Freebase-adatdump
A lap eredeti címe: „https://hu.wikipedia.org/w/index.php?title=Szabó_András_(hegedűs)&oldid=23441566”
Utoljára szerkesztve 2021. január 11., 23:39-kor
A lap utolsó módosítása: 2021. január 11., 23:39
A lap szövege CC BY-SA 3.0 alatt érhető el, ha nincs külön jelölve.